34. ΝΟΜΟΣ υπ’ αριθ. 642 της 18/22 Ιουλ. 1977 (ΦΕΚ Α΄ 200) Περί τροποποιήσεως και συμπληρώσεως διατάξεών τινων της «περί Ξενοδοχείων Νομοθεσίας». Άρθρ.1.-(Αντικαθίσταται το άρθρ.23 του Ν. Δ. 3430/1955, ανωτ. σελ. 202,05). Άρθρ.2.-Πέραν των υπό του άρθρ.17 παρ.2 του Α.Ν. 431/1937 «περί διατάξεων αφορωσών εις τον έλεγχον των ξενοδοχείων και της πελατείας αυτών», του άρθρ.2 παρ.7 του Α.Ν. 1108/1938 «περί τροποποιήσεως και συμπληρώσεως του Α.Ν. 431/1937 και άλλων τινών διατάξεων», των άρθρ. 2 παρ. 8, άρθρ.4 παρ.6 και άρθρ.6 παρ.4 του Νόμ. 3185/55 «περί κέντρων διακοπών και παραθερισμού αλλοδαπών εν Ελλάδι, προβλεπομένων ποινών εις τους ιδιοκτήτας, τους επιχειρηματίας ξενοδοχειακών επιχειρήσεων των κέντρων παραθερισμού αλλοδαπών και τους υπευθύνους Διευθυντάς αυτών, τους μη συμμορφουμένους προς τας μνησθείσας διατάξεις και την εν γένει «περί ξενοδοχείων και κέντρων παραθερισμού Νομοθεσίαν», τα Δ/τα και Υπουργικάς Αποφάσεις ή προς τας διατάξεις ισχυόντων Κανονισμών ή τας εντολάς των αρμοδίων Αρχών, επιβάλλονται αι κάτωθι διοικητικαί κυρώσεις: 1.Δι’ αποφάσεως του αρμοδίου Διευθυντού του Ελληνικού Οργανισμού Τουρισμού: α)Επίπληξις. β)Πρόστιμο από 50.000 δρχ. μέχρι 200.000 δρχ. το οποίο επιβάλλεται υπέρ του ΕΟΤ, βεβαιώνεται στην αρμόδια κατά περίπτωση ΔΟΥ και εισπράττεται σύμφωνα με τις διατάξεις περί ΚΕΔΕ, όπως εκάστοτε ισχύουν (Ν.Δ. 356/1974). Το εδ. Β΄ αντικαστάθηκε ως άνω από την παρ.1 της 533126/9 Ιουλ./19 Αυγ. 1996 (ΦΕΚ Β΄ 693) αποφ. Υπ. Ανάπτυξης. 2.Δι’ αποφάσεως του Γενικού Γραμματέως: «α)Πρόστιμο από 200.000 μέχρι 5.000.000 δρχ. το οποίο επιβάλλεται υπέρ του ΕΟΤ, βεβαιώνεται στην αρμόδια κατά περίπτωση ΔΟΥ και εισπράττεται ως άνω». Το εδ. α΄ αντικαταστάθηκε ως άνω από την παρ.1 της 533126/9 Ιουλ. - 19 Αυγ. 1996 (ΦΕΚ Β΄ 693) αποφ. Υπ. Ανάπτυξης. β)Υποβιβασμός του ξενοδοχείου εις την αμέσως κατωτέραν τάξιν, μετά την επιβολήν 3 προστίμων εντός ενός έτους. γ)Προσωρινή αφαίρεσις της αδείας δια χρονικόν διάστημα μέχρις έξ μηνών, και εφ’ όσον έχουσιν επιβληθή τρεις τουλάχιστον ποιναί προστίμου εντός ενός έτους από της επιβολής της πρώτης. Η απόφασις δι’ ης επιβάλλεται προσωρινή αφαίρεσις της αδείας εκτελείται δύο μήνας από της εκδόσεως της αποφάσεως της υπό της παρ.2 του παρόντος άρθρου προβλεπομένης πενταμελούς Επιτροπής. δ)Οριστική ανάκλησις της αδείας εφ’ όσον έχει επιβληθή η κατά το προηγούμενον εδάφιον κύρωσις δις εντός διετίας. ε)Προσωρινή τρίμηνος ανάκλησις της εγκρίσεως διορισμού του υπευθύνου Διευθυντού, εν υποτροπή δε εντός του αυτού έτους, εξάμηνος τοιαύτη. 3.Κατά των πράξεων των επιβαλλουσών τας ανωτέρω κυρώσεις, επιτρέπεται προσφυγή ενώπιον πενταμελούς επιτροπής απαρτιζομένης εκ τριών μελών του Διοικητικού Συμβουλίου του Ε.Ο.Τ., οριζομένων εκάστοτε δι’ έν έτος δια σχετικής αποφάσεώς του, και 2 μελών του Ξενοδοχειακού Επιμελητηρίου Ελλάδος, οριζομένων ομόιως δι’ έν έτος υπό του Δ.Σ. αυτού. Η εν λόγω Επιτροπή ευρίσκεται εν απαρτία παρόντων 3 εκ των μελών αυτής. Η ως άνω προσφυγή υποβάλλεται εντός προθεσμίας ενός μηνός από της κοινοποιήσεως της πράξεως και αναστέλλει την εκτέλεσιν της επιβληθείσης κυρώσεως, μέχρι της εκδόσεως της περί αυτής αποφάσεως, υποχρεουμένης της Επιτροπής όπως εκδώση ταύτην εντός 3 μηνών από της ασκήσεως της προσφυγής. Με την παρ.10 άρθρ.4 Νομ. 2160/19 - 19 Ιουλ. 1993 (ΦΕΚ Α΄ 118), ανωτ. σελ. 106,15 ορίστηκε ότι τα διοικητικά πρόστιμα των παρ.1 & 2 του άνω άρθρ.2 αναπροσαρμόζονται με απόφαση του Υπουργού Εθν. Οικονομίας, που εκδίδεται μετά από πρόταση του Γενικού Γραμματέα του ΕΟΤ και δημοσιεύεται στην Εφημερίδα της Κυβερνήσεως. Άρθρ.3.-Πάσα ετέρα διάταξις Νόμου αντικειμένη προς τας διατάξεις του παρόντος καταργείται. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 202,203(γ) Σελ. 202,203(δ) Τεύχος 1285 - Σελ. 59 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.34 